 Generate an article for the following headline: Ohun tí yóò ṣẹlẹ rèé bí Tinubu ṣe padà dé láti pàwọn ọtá lẹnu mọ : Ṣe ni ìdùnnú ṣubú layọ fún àwọn alátìlẹyìn ẹgbẹ òṣèlú APC bí olùdíje sípò Ààrẹ ẹgbẹ òṣèlú náà, Asiwaju Bola Ahmed Tinubu ṣe padà dé sí Nàìjíríà láti ìlú London. Ọpọlọpọ àwọn èèkàn ẹgbẹ òṣèlú APC àti àwọn alátìlẹyìn Tinubu ló péjú pésẹ sí pápákọ Òfurufú Nnamdi Azikiwe ìlú Abuja lánàá ọjọbọ, ọjọ kẹfà oṣù kẹwàá ọdún 2022, láti kí Tinubu Káàbọ padà sílé. Nígbà tí Tinubu fi ṣe ìrìnàjò lọ sí ìlú Ọba, onírúurú awuyewuye ló wáyé, tí àwọn ènìyàn tilẹ ń sọ pé òjòjò ń ṣe Ògún Tinubu àti pé ó lọ gba ìtọjú ní ìlú London ni. Àwọn awuyewuye yìí mú kí àwọn alátìlẹyìn Tinubu máa fi oríṣiríṣi àwòrán àti fídíò síta láti ṣàfihàn pé kokoko báyìí ni ara ọta Tinubu le. Igbákejì Tinubu, Kashim Shettima ló ṣáájú ikọ tó lọ pàdé Tinubu. Mínísítà tẹlẹ rí fétò ìbáraẹnisọrọ, to tún jẹ adarí ìpolongo Tinubu-Shettima,  Adebayo Shittu ní èrò tó ya pàdé Tinubu ní pápákọ òfurufú ti pa àwọn ọtá lẹnu mọ. Shittu ní àwọn kan ti rò wí pé Tinubu kò ní padà dé sí orílẹ èdè Nàìjíríà mọ ni. Ó ní tó bá tilẹ jẹ pé Tinubu lọ sí ìlú òyìnbó láti lọ gba ìtọjú ní tòótọ, kò yẹ kí gbogbo awuyewuye náà pọ tó bẹẹ. O fikun pe fídíò eré ìdárayá tí Tinubu fi síta àti ìpadàbọ rẹ yìí tí fi òpin sí oríṣiríṣi ohun tí àwọn ènìyàn ń sọ. Bákan náà ni ẹlòmíràn tó jẹ ọmọ ìgbìmọ ìpolongo Tinubu, Biodun Ajiboye sọ fún àwọn akọròyìn pé òun kò mọ ìdí tí ẹjọ fi pọ lórí pé Tinubu ti padà sílé. Ó wá ń bèèrè pé ṣe àwọn ènìyàn rò pé Tinubu kò ní padà dé ni? Ajiboye tẹsíwájú pé gẹgẹ bí ọmọ ṣiṣẹ ṣiṣẹ tí Tinubu jẹ ẹsẹkẹsẹ ni iṣẹ ìpolongo ètò ìdìbò ti bẹrẹ. Ó fi kun pé láti alẹ ọjọbọ ni iṣẹ ti bẹrẹ fún Tinubu. Bákan náà ni agbẹnusọ ikọ ìpolongo fún ipò Ààrẹ Tinubu nínú ẹgbẹ òṣèlú APC, Bayo Ouga ní kò dá òun lójú bóyá ọjọ kẹwàá oṣù yìí tí àwọn fẹ ṣe ìfilọlẹ ìpolongo wọn yoo waye. Ouga ní ọpọlọpọ iṣẹ ló ti wà nílẹ fún Tinubu bo ṣe ti padà dé sí Nàìjíríà. Nínú ọrọ tirẹ, gómìnà ìpínlẹ Eko, Babajide Sanwo-Olu ní Tinubu yóò mú ìgbé ayé rọrùn fún gbogbo ènìyàn tó bá di Ààrẹ Nàìjíríà. Sanwo-Olu ní gbogbo ìpèníjà tó ń kojú àwọn ọdọ àti àwọn obìnrin ni Tinubu yóò wá ojútùú sí. Ó ní àyípadà tí yóò sọ ìgbé ayé àwọn ènìyàn di ọtun ni Tinubu yóò pèsè tó bá di Ààrẹ Nàìjíríà. Festus Keyamo, to n gbẹnusọ fun igbimọ ipolongo oludije sipo Aarẹ ninu ẹgbẹ oṣelu APC, Bola Tinubu ti sọ pe oun ko mọ mi ibi ti Tinubu wa. Keyamo lo sọ ọrọ naa ninu ifọrọwerọ kan pẹlu ileeṣẹ iroyin Channels. O ni oun ko gbagbọ pe aisan lo mu ki eekan oloṣelu naa rinrinajo to lọ. Agbẹjọro ọhun ni awọn oni mọnafiki lo n mọọmọ jẹ ọrọ ibi ti Tinubu wa lẹnu nitori ibo ọdun to n bọ.nnGẹgẹ bii ohun to sọ, ariwo Tinubu nikna ni wọn maa n pa amọ wọn ko sọ ohunlohun nipa oludije ninu ẹgbẹ oṣelu PDP, Atiku Abubakar, nigba ti oun naa lọ siluu dubai. O ni Oludije wa ko si ni Naijiria lọwọ yii, mi o si le sọ ibi to wa, amọ mo mọ pe o maa pada si Naijiria laipẹ bo tilẹ jẹ pe mi o le sọ akoko ti yoo pada wa. Kii ṣe aisan lo gbe Tinubu kuro ni Naijria, mi ọ mọ nnkankan nipa iyẹn, bakan naa, irọ nla ni pe ara Tinubu ti ko ya ni ko tii jẹ ka bẹrẹ ipolongo. Nigba to n dahun ibere lori fidio Tinubu to fa ori ayelujara ya laipẹ yii, nibi to ti n wa kẹkẹ, Keyamo ni iṣe Tinubu ni lati maa wa kẹkẹ, kii ṣe pe o lo fidio naa lati fidi rẹ mulẹ pe oludije naa wa laaye. Keyamo ni Awọn to sunmọ Tinubu mọ pe o fẹran lati maa gun kẹkẹ... a ko ṣe ohunkohun nitori ẹgbẹ alatako. Gbogbon wa la mọ pe oludije ninu ẹgbẹ oṣelu PDP, Atiku Abubakar maa n lọ si Dubai ni gbogbo igba, mi o tii ri ki ileeṣẹ iroyin kankan maa ṣe iwadii ohun to n lọ ṣe nibẹ. Igbakugba ti Atiku ba rinrinajo, ko si ẹni to maa n ranti rẹ ayafi to ba pada si Naijiria. Wọn mọ pe Tinubu to gbangba sun lọyẹ, ohun lo jẹ ki wọn maa tẹnumọ ọrọ rẹ ni gbogbo igba. 